सिविल सर्विसेज परीक्षा के शुरुआती दिनों में आईएफएस टॉपर्स की पहली पसंद रहती थी। लेकिन बाद में आईएएस ने इसकी जगह ले ली। पिछले सात सालों में इसमें फिर बदलाव का ट्रेंड दिखा था जब टॉप 100 में आने वाले 70 प्रतिभागी औसतन आईएएस काडर चुनते थे। 2014 में 89 सफल अभ्यर्थियों ने आईएएस चुना था। वहीं, 2012 में टॉप 20 में 11 अभ्यर्थियों ने गैर आईएएस काडर चुना था। इन सालों में आईपीएस चुनने का भी ट्रेंड बढ़ा था। लेकिन अचानक ब्यूरोक्रेट बनने का ट्रेंड लौटता दिख रहा है। टॉप 20 में मात्र एक स्टूडेंट ने आईपीएस को चुना, बाकी 19 ने आईएएस। आईएएस, आईपीएस और आईएफएस के अलावा चौथे नंबर पर रेवेन्यू सर्विस सबसे बड़ी पसंद बनकर उभरी है। इसी सेवा से इनकम टैक्स विभाग में पोस्टिंग होती है।